Žana Minina
Žana Minina–Ščepunova (g. 1977 m. birželio 11 d. Vilniuje) – buvusi Lietuvos lengvaatletė (200, 400 m nuotolių bėgikė), olimpinių žaidynių dalyvė. 2003 m. baigė Vilniaus pedagoginį universitetą (trenerės specialybė). Vilniaus lengvosios atletikos mokyklos auklėtinė. Pirmoji trenerė – P. Žukienė. Su šeima gyvena Londone, yra sveikatingumo klubų tinklo „Davido Lloyd“ darbuotoja.